
E mal notisia ta ku 
tempu ta bula. E 
bon notisia ta ku 
abo ta e piloto. 


Djasabra último Cees Luckhart a lansa ofisialmente e buki titulá 'Bonaire, een koloniale zoutgeschiedenis’ ku el a 
skirbi huntu ku Bòi Antoin. E lansamentu a tuma lugá na Archivo Nashonal di Reino na Den Haag, den presensia 
di hopi invitado, entre kua sekretario di estado enkargá ku Relashonnan den Reino Alexandra van Huffelen. Foto 
di Nico van der Veen ta mustra e outor huntu ku Van Huffelen i dos otro persona embolbí ku e proyekto. Na yüni 
tin e presentashon ofisial na Boneiru. (Foto @Nick van der Ven) 


Lansamentu di 'Bonaire, een koloniale zoutgeschiedenis’ 
“AFBW mes- 
ter tene kuen- 
ta ku manera 
di aktua di e 
boneriano” 

BONEIRU TA YEN 


TA BUSKANDO 
EMPLEADO 


INFO AT EVE@NAPABONAIRE.COM 


PA REFORSA NOS 
DEPARTAMENTU 
DI TIRE CENTER 

KRALENDIJK— 
Chendell Beaumont i 
Luis Moka den fin di 
siman a lansa e piesa 
Love pami ko. E kansion 
ta kompositá pa Chen- 
dell Beaumont i Rincon 
Boys. 
Clay 
Davelaar 
kende ta mènedjer di 
Luis Moka ta splika; 
“Chendell tabatin e sen- 
timentu ku Luigi ta e per- 
sona ideal pa kompañé 


Chendell Beaumont i Luis Moka a estrená 
Love pa mi ko 


den e piesa. Nos a kuminsá 
traha riba e proyekto maso- 
ménos dos luna pasá.” Mas 
aleu e ta splika ku a graba 
e kansion parsialmente na 
Aruba i Boneiru. A hasi uzo 
di e oportunidat ku resi- 
entemente Chendell tabata 
na Boneiru i graba e video- 
clip. Letranan di e kansion 
ta papia di amor pa kultura 
i músika krioyo.Ta men- 
shoná diferente di e kan- 


sionnan krioyo di ántes, 
i kon grandinan a basa e 
batuta pa e siguiente ge- 
nerashon. 
“E kansion a haña 
hopi bon reakshon. No 
solamente na Boneiru, 
pero tambe na Kòrsou, 
Aruba i Hulanda. Nos ta 
sumamente gradesido ku 
e aseptashon di pueblo pa 
Love pa mi ko,’ Davelaar 
ta finalisá bisando. 


Spiritu di kabritu òf 
kabritu mes? 


KRALENDIJK -- Un 
persona maskulino ku a 
bai saka sèn na e bankomá- 
tiko di RBC Bank na Kaya 
Korona a hiba spantu di 
su bida resientemente, na 
momentu ku el a blo riba 
un kabritu pretu misterioso 
pará na banda di e entrada 
prinsipal di e banko aki. Na 
un orario asina lo bo kere 
ku tur kabritu ta drumiendo. 
E hòmber a kuminsá 
pensa riba presensia di un 


spiritu. Pa kolmo e animal 
a dal un gritu spantoso, no 
masha paresido na gritá di 
kabritu. Anto ainda tabata 
den kuaresma. “Pues m’a 
pura subi mi outo bèk i ku 
belosidat haltu bandoná e 
sitio.” 
BONERIANO sa kon- 
statá basta kabritu ku ta 
move den e área ei, pero 
durante dia. Anochi enbèr- 
dat ta otro kos. 


Preparashon pa Dia di Antriol 


E preparashonnan pa selebrashon di Dia di Antriol, dia 27 di aprel, ta sigui. Djadu- 
mingu tabatin oportunidat pa pega bandera i dòrna outo na Plasa Chiku Goeloe. 

BONEIRU TA YEN 


Yunan, rumannan i demas famia ta partisipá fayisimentu di 
Edgar José Maria Frans 


*08-12-1934 15-04-2023 


Dia, ora i lugá di entiero ta anunsia despues. 


† 


KRALENDIJK– 
Por 
konklui ku Boneiru ta yen. 
Poblashon di Boneiru na 
2022 a krese ku mas di 
1.500 siudadano. 
Boneiru tabatin 24.090 
habitante riba 1 di yanüari 
2023, un kresementu di 
1.517 persona (7 porsh- 
ento mas) en komparashon 
ku un aña promé. Esaki ta- 
bata partikularmente debí 
na e echo ku mas hende a 
muda pa Boneiru kompará 
ku e kantidat di hende ku a 
bandoná Boneiru (1.413). 
Den un grado limitá pa mo- 
tibu di kresementu natural 
(73), ku ta e kantidat di na- 
sementu ménos e kantidat 
di fayesimentu. E kantidat 
di hende ku a nase pafó di 
Hulanda Karibense a krese 
ku mas di 1.400. Esaki ta 
prinsipalmente pa motibu 
ku tin mas habitante nasé 
na Hulanda Europeo, Kòr- 
sou, Repúblika Dominika- 
na, Venezuela, Colombia i 
Merka. 


No por deskartá ku por 
konsiderá e kresementu aki 
riba vários área komo pro- 
blemátiko. Polítiko Jona 
Chirino Felida a analisá e 
kresementu aki i duna su 
opinion. “Nos ta pasando 


den un fase di desaroyo 
hopi lihé i riba tur área. 
Aunke esaki ta bai bon, e 
preparashon pa ku e desa- 
royo aki por ta mihó”, el a 
splika. 
E koalishon nobo tambe 
ta rekonosé a problema aki. 
Den e próksimo 4 aña lo tin 
basta atenshon pa regulá e 
kresementu brutu ku Bo- 
neiru a eksperensiá e último 
añanan. E partidonan a an- 
kra esaki den nan akuerdo 
di intenshon. “Partidonan 
ta akordá pa garantisá un 
maneho 
i 
planifikashon 
efektivo pa loke ta trata i e 
kresementu di e poblashon. 
Tur esaki den relashon ku e 
kresementu ekonómiko, e 
kapasidat i kalidat di pro- 
vishonnan vital i impakto 
riba e vishon ‘kresementu 
ku mantenementu di natu- 
ralesa i propio kultura.” 
Alabes 
tin 
komber- 
sashonnan tumando lugá 
ku Ministerio di Hustisia i 
Seguridat pa implementá 
mas regla na momentu ku 
un hende ke establesé na 
Boneiru. 
Segun 
informashon 
di Ofisina di Estadístika 
(CBS) e kresementu aki ta 
enserá henter Hulanda Ka- 
ribense.Riba 1 di yanüari 


2023, e kantidat di habitan- 
te di Hulanda Karibense ta- 
bata 29.418. Esaki ta1.692 
(6 porshento) mas ku un 
aña anterior. E oumento ta 
pa gran parti pa kuenta di 
Boneiru, spesialmente dor 
di migrashon. Tambe na 
Saba i na menor grado na 
Sint Eustatius, e kantidat di 
habitante a krese pa motibu 
di un surplus di migrashon. 
Esaki ta resultá for di si- 
franan nobo di poblashon 
di Centraal Bureau voor 
Statistiek, CBS, tokante 
Hulanda Karibense. 
Sint Eustatius 
Poblashon Sint Eusta- 
tius a krese ku 51 persona. 
Riba 1 di yanüari 2023, 
Sint Eustatius tabata konta 
ku 3.293 habitante, un kre- 
sementu di 51 (2 porshento 
mas) en komparashon ku 
prinsipio di 2022. Esaki ta 
prinsipalmente pa motibu 
ku mas persona a estable- 
sé riba e isla kompará ku 
e kantidat di persona ku a 
bandoná e isla, kual ta li- 
mitá. Kresementu natural ta 
limitá. E kantidat di hende 
ku a nase pafó di Hulanda 
Karibense a krese ku 65. 
Prinsipalmente e kantidat 
di habitante ku a nase na 


Medio- i Sur Amérika a 
krese. 
Saba 
Poblashon Saba a ou- 
mentá ku 124 persona. Na 
inisio di 2023, Saba tabata 
konta ku 2.035 habitante, 
124 (6 porshento) mas aña 
anterior. Mas persona a es- 
tablesé nan mes riba e isla 
kompará ku e kantidat di 


persona ku a bandoná e isla 
(114). Kresementu natural 
a keda limitá. Kantidat di 
persona ku a nase pafó di 
Hulanda Karibense a krese 
ku 139 persona. Esaki ta- 
bata prinsipalmente per- 
sonanan nasé na Canada 
i Merka. Na prinsipio di 
2023 tabatin mas persona 
nasé na Asia kompará ku 
un aña anterior. 


KRALENDIJK-Kue- 
rpo Polisial Hulanda Ka- 
ribense (KPCN) riba dja- 
sabra atardi a tene kòntròl 
di tráfiko. Esaki riba Kaya 
Nikiboko Sùit. Durante 
di e kòntròl , a kontrolá 
un total di 68 vehíkulo. A 
duna un total di 30 prosès- 
ferbal. E prosèsferbalnan 
tabata pa lo siguiente:17x 
pa manehá sin seguro 
bálido,6x pa manehá sin 
reibeweis bálido ,1x pa 
manehá sin hèlm bistí i 6x 


Pa e.o. manehá sin seguro 
Polis a repartí hopi but 


pa manehá sin faha di se- 
guridat bistí. 
KPCN ta hala atenshon 
di un i tur pa nan tin e do- 
kumentunan nesesario, na 
òrdu. Tambe ta konsehá 
estriktamente pa kumpli 
ku e reglanan di Lei di 
Tráfiko. 
No kumpli ku regla- 
nan, polis ta atvertí ku por 
haña un but. E suma di 
un but pa e violashonnan 
menshoná ta varia entre 
$30 te ku $225. 


K R A L E N D I J K — 
Polis mester a bai den 
bario di Amboina pa duna 
asistensia. Ta trata aki di 
un aksidente entre outo 
i bròmer. Esaki a sosodé 
riba djadumingu 16 di 
aprel.Shofùr di e outo a 
lora sin duna preferensia 
na e bròmer. Konsekue- 


Aksidente entre outo i 
bròmer 
ntemente e bròmer a bai 
dal den e outo. Ambu- 
lans a transportá shofùr 
di e bròmer ku ambulans 
pa hòspital pa tratamentu 
médiko. Na e sitio a hasi 
un tèst di supla ku shofùr 
di e outo. A detené shofùr 
di e outo pa manehá bou 
di influensia. 

Reflekshon 
NO PREOKUPÁ 
Skritura: Mateo 6:25-34 


“Pesei, no preokupá boso mes pa e dia di mañan, pasobra 
e dia di mañan lo pèrkurá pa su mes. Kada dia tin sufisi- 
ente problema di su mes.” versíkulo 34(BS) 


Ora mayornan ke pa yunan siña i kòrda algu bon, nan ta 
keda ripití esaki pa nan no lubidá. 
“No preokupá” ta bini dilanti 3 biaha den 10 versíkulo; mes- 
ter ta un instrukshon importante ku Dios ke pa nos siña, 
komprendé, keda kòrda i pone na práktika. 
Pa ‘no preokupá’ no ta nada fásil komo hende. Hende ta 
plania i ke sa kiko ta bai pasa; kiko tin riba menú pa e siman 
akí, kua paña muchanan ta bai skol kuné, unda ta bai ku 
vakashon, kon ta yega na sèn pa vakashon, etc. 
Ma Dios ta bisa ku E mes ta alimentá i kuida e paranan i 
bisti e lelinan ku no ta traha; kuantu mas balor hende tin 
pa Dios. Si E ta kuida di para i lelinan, lo E no kuida muchu 
mas di hende ku El a krea den Su mes imágen? (Génesis 
1:26) 
Ademas preokupando pa nos bida i e dia di mañan ta stroba 
nos pa hasi e loke ta mas importante den bida. Na lugá di 
preokupá laga nos práktika loke versíkulo 33 ta instruí: “Ma 
buska promé e reino di Dios i Su hustisia, i tur e kosnan aki 
lo wòrdu añadí na boso.” Dios ta proveé pa nos nesesidat 
ora nos pon’É na promé lugá. 


No preokupá, ma buska Dios na promé lugá! 


Gilda Beukenboom-Sintjago 
Produkshon PGM 



Programanan di Bonaire.tv 
TELBO kanal 70 
Flamingo TV kanal 23 

12.00 Herensia Aruba: 
Madonna Stephens 
13.00 Aki Boneiru: 
Echo 
14.00 Herensia: 
Beatrix Leopolda Martina-Goeloe 
15.00 BAPA: 
Benito Rafael Rodriquez 
16.00 Aktualidat: 
Drecha kas 
17.00 Aki Boneiru: 
Dia di Den Gobi, Rincon 2018 
18.00 Herensia: 
Anton Burleson 
19.00 BAPA: 
Charles (Chal) Pikeur 


20.00 Programa: 
Apel di Oro Episodio 6 
21.00 Aki Bonaire: 
Rolando (Nando) Statia 
22.00 Herensia: 
Jacintho Jansen 
23.30 Puerto Latino: 
Luis Zárraga 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Den kuadro di investigashon di droga 
Outoridatnan a konfiská outo luhoso 


KRALENDIJK 
-- 
Kolaborashon 
entre 
e 
departamentunan 
‘Inci- 
dent Gerichte Opsporing’ 
(IGO) i ‘Financieel en 
Economische Criminaliteit’ 
(FINEC) di KPCN ta kon- 
dusí na konfiská di bien. 
Riba 17 di mart 2023 un en- 


trada hudisial den kuadro 
d violashon di Lei di Opio 
BES, a tuma lugá na un kas 
situá den Amboina. Aki a 
konfiská droga, sèn kèsh i 
bien di balor. 
A traspasá e kaso pa e 
departamento di Incident 
Gerichte Opsporing (IGO) 


pa investigashon mas aleu. 
En konekshon ku e kaso 
aki reshèrshi di e departa- 
mento di IGO, den kolabo- 
rashon ku e departamento 
di FINEC ku resientemente 
ta aktivo, bou di enkargo di 
Ministerio Públiko, a kon- 
fiská un vehíkulo riba 6 di 


aprel. 
Kuerpo Polisial Hulan- 
da Karibense i Ministerio 
Públiko BES ke enfoká ku 
kriminalidat no ta paga. 


Den kaso di sospecho ku 
ta gana sèn ku aktividatnan 
kriminal, e chèns ta eksistí 
ku ta kita bien di balor for 
di bo. 


Viyoma Construction 


ta buska 


- 6 metselaar 


Mas inf. tel. nr 780-3698 

KRALENDIJK—Dia 
27 di aprel esnan enkargá 
ku organisashon di Dia di 
Rincon, ta organisá kareda 
di garoshi/outo. E kareda 
ta tuma lugá den bario di 
Rincon i ta sali na botika 
Rincon. Ta repartí e par- 
tisipantenan den diferente 
kategoria. Muchanan por 
kompetí for di 3 pa 12 
aña, hóbennan entre 13 
pa 18, i por último tur ku 


Kareda di garoshi 


ta 18 aña bai ariba. Pa e 
muchanan ku no tin ga- 
roshi, por akudí dia 22 di 
aprel na un tayer pa siña 
traha garoshi/outo. Esaki 
ta tuma lugá na Kooyman 
Bonaire. E tayer ta pa mu- 
cha te ku 15 aña. 
Pa registrashon pa par- 
tisipashon na kareda i/òf 
workshop, por subi riba 
www.diadirincon.org 


Fremis Enterprises & 
Consultancy B.V. 
ta buska 
- 1 dieselmonteur 


-mester tin mas ku 2 aña di eksperensia 


Inf. tel. nr +5999 515-6856 


IDEAL Supermarket 


ta buska 
- 1 magazijnbediende 


-mester tin minimal 1 aña di eksperensia 


Inf. tel. nr 795-2115 


KRALENDIJK – Ako- 
hidanan na Boneiru ta kue- 
stioná e lei akohida di mu- 
cha BES. E lei pa islanan 
BES ta koinsidí den liña 
grandi ku lei di akohida di 
mucha pa Europa Hulan- 
des. Gastu di alohamentu 
i kosto di bida riba e isla- 
nan, tambe ta koinsidí pa 
gran parti ku esun na Hu- 
landa, gastu di komestibel 


Akohidanan ta kuestioná lei akohida di mucha BES 
Finansiamentu aktual no ta den 
proposishon di igualdat 


ta asta konsiderablemente 
mas karu. E finansiamentu 
aktual di akohida di mucha, 
no ta den proposishon di 
igualdat. Esaki e akohida- 
nan ta informá miembro- 
nan di Tweede Kamer den 
un karta. 
Tarifa máksimo pa ora 
apliká pa Gobièrnu pa ako- 
hida di mucha na Europa 
Hulandes ta 9,12 euro pa 


akohida di dia i 7,85 euro 
pa akohida pafó di skol. Na 
Boneiru, e akohidanan ta 
risibí pa mucha na akohida 
di dia en total 541 dòler, 
441 dòler for di Gobièrnu 
di Reino i 100 dòler di kon- 
tribushon di mayor, pa luna. 


Mesun kalidat pa ménos 
Un mucha por hasi uso 
di 55 ora di akohida pa si- 


man. Esaki ta ekivalente 
na un tarifa di 2,36 dòler 
pa ora. Euro i dòler ta kasi 
igual. Gobièrnu ta spera e 
mesun kalidat di un pro- 
veedó di akohida, pero ta 
paga aki un tarifa ku ta kasi 
4 bes mas abou ku esun na 
Europa Hulandes. Den ako- 
hida despues di skol, e fi- 
nansiamentu aktual ta yega 
un preis di 3,40 dòler pa 
ora, aki mester duna mesun 
kalidat pa ménos ku mitar 
di e preis Aktualmente ta 
hasiendo e segundo investi- 
gashon di preis di kosto na 
enkargo di Gobièrnu di Re- 
ino, ku lo mester kondusí na 
un finansiamentu adekuá. 
En bista di eksperensia an- 
terior ku e investigashon di 
preis di kosto e akohidanan 
lamentablemente tin nan 
opinion tokante di esaki. 
Esaki ta konta tambe pa e 
apoyo relashoná ku kon- 
tenido ofresé pa Gobièrnu. 
Inspekshon ta duna den 
su rapòrt e rekomendashon 
ku apoyo mester kuadra ku 
nesesidat di e proveedó di 


akohida di mucha. E struk- 
tura aktual ta ofresé un 
aserkamentu di ‘one size 
fits all’, ku ta nifiká ku no 
por usa tur potensial i tin ku 
adaptá na loke nan ta ofresé 
i ta kontentu ku esei. 


Kondishon 
Pa un akohida di mucha 
ta realmente bon na Bonei- 
ru, mester tin dos kondishon 
huntu ku e lei akí, un preis 
di kosto adekuá i un siste- 
ma finansiero konfiabel pa 
komo proveedó di akohida 
di mucha i e investigashon 
di preis di kosto mester ta 
basá riba un situashon as- 
pirá i no e situashon aktual. 
Espasio pa apoyo person- 
alisá pa kada akohida, sin 
kompra fòrsá, pero espasio 
pa por kumpra formashon 
i método ku ta pas ku e vi- 
shon i nivel di kalidat. 
E akohidanan ta hasi un 
apelashon na miembronan 
di Tweede Kamer pa trese e 
asuntu akí na atenshon du- 
rante di e debate den Parla- 
mento’. 


KRALENDIJK – In- 
spekshon di Enseñansa 
ta informá den su relato 
anual di 2022 di a señalá 
un kantidat di desaroyo 
positivo na Karibe Hulan- 
des, manera oumento di 
konsientisashon di kalidat 
i un kultura di kalidat pro- 
feshonal fuerte. 
“Tambe nos a konstatá 
e deseo pa konhunto me- 
horá e kalidat di e proseso 
di enseñansa. Un skol ku 
tabata bou di supervishon 
intensivo, a logra atrobe 
pa alkansá kalidat básiko. 
E sentro di ekspertisie riba 
e área di enseñansa i kui- 
do, riba tur e tres islanan 
a alkansá kalidat básiko i 
a yena un ròl importante 
den e sosten di e skolnan 
ku demanda di kuido i 
nesesidatnan di sosten,” 


Inspekshon di Enseñansa ta señalá 
desaroyo positivo 


segun e relato anual pre- 
sentá djaluna na Tweede 
Kamer. 
Banda di esaki, tres skol 
básiko a haña un huisio di 
insufisiente na 2022. 
Esakinan ta tambe bou 
di supervishon insentivá. 
Un instituto no supsidiá 
den enseñansa di fishi 
sekundario, tambe e kali- 
dat tabata insufisiente. Mas 
aleu na 2022 a hasi dos in- 
vestigashon na Karibe Hu- 
landes na atendé maneha- 
bel, di kua unu ta kla. 
Inspekshon 
di 
Ense- 
ñansa ta tene supervishon 
na e munisipionan parti- 
kular hulandes, Boneiru, 
Sint Eustatius i Saba, riba 
institutonan pa akohida di 
mucha, enseñansa básiko 
i sekundario, enseñansa 
spesial i enseñansa di fishi 


sekundario, pero tambe 
riba e sentro di ekspertisie 
di kuido di enseñansa, 
EOZ i e trayekto sosial 
di oportunidat pa hóben, 
SKJ. 
Na 2022 e inspekshon 
a bishitá e skolnan, sentro 
di ekspertisie i trayekto di 
oportunidat sosial na Ka- 
ribe Hulandes, mas biá. 
Tambe nan a papia ku 
diferente gobièrnu. 
Entre yüni 2021 i sèp- 
tèmber 2022, Inspekshon 
di Enseñansa a investigá e 
manera di midimentu sero 
na tur e 68 lokalidatnan 
pa akohida durante dia, 
akohida despues di skol i 
akohida pa hende grandi. 
For di esaki a sali na kla 
ku ainda tin hopi espasio 
pa mehorashon. 

Nos ta sostené un 
minimo sosial digno i 
humano pa Boneiru, 
Saba i Statia. 
Esaki ta un kampaña 
agresivo ku UNKOBON 
den koperashon ku DE 
GOEDE ZAAK na Ulan- 
da ta hibando pa pone e 
preshon nesesario riba 
gabinete Rutte IV pa 
awor si stipulá un mini- 
mo sosial pa Boneiru, 
Saba i Statia. Banda di 
e kampaña aki miem- 
bronan di Eerste Kamer 
tambe a pone preshon, 
eksigiendo minimo so- 
sial awor. Den Tweede 
Kamer tambe diferente 
partido no ta kompro- 
ndé pakiko no por sti- 
pulá e minimo sosial en- 
trante 1 di yanüari 2024. 
Kolegio di Derechonan 
Humano i Defensor di 
pueblo 
(ombudsman) 
ketu bai ta pone pre- 
shon. Awor e union sin- 
dikal di Ulanda, FNV 
tambe a laga kom- 


prondé ku e kier yuda 
pone preshon. Igual- 
mente ta e kaso ku Aso- 
sashon di Munisipionan 
Ulandes(VNG) i tambe 
gruponan di preshon 
Divosa i Solidatiteitsak- 
tie. No lubidá tambe ku 
UNKOBON tin un kaso 
den korte kontra estado 
Ulandes. Tambe mester 
bisa ku poko poko pero 
sigur prensa ulandes 
tambe ta dunando aten- 
shon na e tema aki ku 
tur hende ta mira ku e 
aktitut di gobièrnu ulan- 
des ta kontra derecho di 
hende i kontra di trato 
igual di nos den Cari- 
be, siendo parti integral 
di Ulanda. Pues hopi 
movemento na Ulanda 
pa sali na defensa di 
nos hendenan vulnera- 
bel pa nan por haña un 
ònderstant i penshun di 
behes na drechi i kuné 
por stipulá un sueldo 
minimo husto. 
Awor nos aki na Bo- 


neiru kiko nos ta hasi pa 
sali pa nos derechonan 
fundamental ku ta hasta 
ankrá den nos konsti- 
tushon i rekonosé inter- 
nashonalmente. Ta nos 
deber di sali i mustra 
kurashi i solidaridat i ku 
pa nos tambe ta basta 
di trata nos komo siu- 
dadanonan di segundo, 
terser i hasta di kuater 
rango. Ta 19 di dèzèm- 
ber último Rutte a pidi 
despensa pa e aktonan 
kruel kontra humani- 
dat ku tabata sklabitut, 
kaminda no a respetá 
derecho di hende. Ata 
ni 4 luna despues, se- 
kretaria di estado ta bin 
deklará unilateral sin 
konsultá ku nos aki na 
Boneiru ku e ta parker 
stipulashon di minimo 
sosial. Wèl aña pasá 5 
di mei USIBO a kordiná 
un manifestashon po- 
pular pasífiko pa manda 
un señal kla i raspá ku 
mester hasi algu i mi- 


nister Carola Schouten 
a hasi algu na e ònder- 
stant, na e penshun di 
behes i e sueldo minimo, 
pero tur hende ta realisá 
ku e no ta sufisiente pa- 
sobra no a hasi mashá 
pa tene e gastunan 
abou, pues nos forsa di 
kompra no a mehorá i a 
mantené un gran kanti- 
dat di hende ainda den 
pobresa. 
Meskos ku na Ulanda 
a forma un koalishon pa 
protestá aki na Boneiru 
tur kobradó di ònder- 
stant, tur penshonado 
(nan ta mas ku 2 mil), tur 
trahadó, nan ta sigur 10 
mil, tur miembro di tur e 
sindikatonan sin distin- 
shon, pues miembronan 
di AFBW, ABVO, FEDE- 
BON, NAPB-BES, SIMA- 
BO, STRAF, pero tambe 
miembronan di UNKO- 
BON i simpatisantenan 
di tur e 6 partidonan polí- 
tiko ku a bai elekshon 
15 di mart último, ma- 


Nòchi Willem, konsehero di Union Sindikal Boneriano, USIBO 
Sindikalismona Boneiru15 


manan soltero, hóben- 
nan adulto ku ta bishitá 
SGB, MBO i FORMA, i 
yut otro gruponan sos- 
ial i spiritual na Boneiru 
tur mester bin den un 
manifestashon di soli- 
daridat huntu ku esnan 
ku a saka nan garganta 
i kabes aya na ulanda 
pa garantisá ku nos ta 
defendé nos derecho 
konstitushonal den un 
forma demokrátiko, sin 
miedo, sin tembla i ku 
balentia di un pueblo 
uní pa un kousa husto. 
Laga mundu sa ku 
nos tambe aki na Bonei- 
ru ta sostené un minimo 
sosial digno i humano 
pa Boneiru, Saba i Sta- 
tia. 
I nos lo djòin e mani- 
festashon di Solidaridat 
ora nos haña e yamada 
ku balentia i kurashi, pa- 
sobra nos ta konsiente 
ku ta pa defensa di un 
derecho fundamental di 
hende nos ta lucha. 


KRALENDIJK 
-- 
Elekshon 
di 
Konseho 
Insular ta tras di lomba. 
Awor ta yega ora pa bai 
kumpli ku promesanan 
hasí. Awe nos ta pará na 
eksaktamente 
un 
luna 
despues di elekshon pa 
Konseho Insular akí na 
Boneiru. Nos tur ta konsi- 
ente di e resultadonan ku 
a bira konosí. PDB a sali 
e partido ku mas voto i a 
mantené su 3 asientonan. 
UPB a risibí un oumento 
na voto i un asiento kom- 
pará ku elekshon 2019 i 
a bai ku 3 asiento tambe. 
MPB a bai atras na voto i 
asiento kompará ku elek- 


Awor ta momentu pa kumpli ku promesa 


Pa: Noel Janga 


shon 2019 i a keda ku 2 
asiento. M21 pa su debut 
komo partido den su pro- 
mé elekshon pa Konseho 
Insular a hasi hopi bon 
papel ku a resultá den 1 
asiento residual. 
Ku e resultado akí 
pues, hopi hende a ilu- 
shoná nan mes ku pasobra 
PDB a saka mas voto ku 
ta nan lo mester ta e parti- 
do ku mester a tuma lide- 
razgo di e gobièrnu nobo. 
Pero e realidat ta ku nin- 
gun partido a saka mayo- 
ria di asiento i esei a pone 
ku mester forma un koal- 
ishon. Pasobra konforme 
nos konstitushon, ta ma- 


yoria di asiento ta konta i 
no kantidat di voto. 
Esaki a pone ku mi- 
rando e relashon ku PDB 
su aktitut ta reflehá, esta 
di kier ta esun ku ta dirigí, 
a pone ku e partidonan 
UPB i MPB a disidí fo’i 
momentu ku e resultado 
di e partimentunan di 
asientonan a bira konosí, 
ku nan lo bai traha ku otro 
atrobe. Pa e simpel echo 
ku ya kaba nan tin kuater 
aña ta hasi esaki, tin vári- 
os plan andando i ku un 
kambio di koalishon por 
trese konfliktonan ku no 
ta aportá pa e desaroyo ku 
ta andando sigui. 


Esaki nan presentá na 
pueblo despues di tres 
siman di e fecha di vota- 
mentu. Ku algun kambio 
den e koalishon i posi- 
shon di diputadonan, nan 
mes a disidí di sigui pa 
dilanti. PDB na su turno 
despues di a risibí 3975 i 
a pone òptògt pa kambio 
i entretenementu musikal 
pa su votadornan, tòg a 
keda den nan mes un po- 
sishon ku nan tabata pro- 
mé ku elekshon, esta den 
oposishon. 
Frakshon Coffie ku ta- 
bata independiente awor 
akí despues di elekshon 
pa motibu di nan asiento, 


a tuma inisiativa huntu 
ku PDB pa uni resultan- 
do asina ku nan huntu a 
forma oposishon nobo. 
Praktikamente por bisa 
nan tambe a mantené nan 
posishon den oposishon. 
Awor a yega ora pa tur 
kabes baha i ban mira kon 
nos ta bai alkansá e meta- 
nan stipulá. Kual ta desa- 
royo i bienestar di e pueb- 
lo boneriano. Nos lo sigui 
di aserka e desaroyonan i 
kada luna nos lo purba na 
trese dilanti e desaroyo- 
nan di e kontinuashon di 
e gobièrnu. 
Evidensia Real. Noti- 
sia Konfiabel. 

Fremis Enterprises & 
Consultancy B.V. 
ta buska 
- 1 dieselmonteur 


-mester tin mas ku 2 aña di eksperensia 


Inf. tel. nr +5999 515-6856 


IDEAL Supermarket 


ta buska 
- 1 magazijnbediende 


-mester tin minimal 1 aña di eksperensia 


Inf. tel. nr 795-2115 


KRALENDIJK -- Is- 
lanan BES ta teritorionan 
di islanan den Karibe ku ta 
kai bou direktamente bou di 
Hulanda, kaminda e islanan 
Boneiru, Sint Eustatius i 
SABA, ta munisipionan di 
Hulanda, kompará ku e is- 
lanan Aruba, Kòrsou i Sint 
Maarten, ku ta islanan ou- 
tónomo den Reino Hulan- 
des. 
Den un reunion infor- 
mativo den Tweede Kamer, 
Sekretario di Estado, A- 
lexandra van Huffelen, na 
nòmber di gabinete Rutte 
IV, no a mustra kompashon 


Hulanda lo no yuda kubri buraku di pobresa 
Pober ta bira mas pober 


òf komprenshon pa e situ- 
ashon serio di pobresa ku 
e tres islanan BES ta kon- 
frontando. 
Djaweps último durante 
di un debate den Tweede 
Kamer, lidernan di e kuater 
frakshonnan di VVD, D66, 
CDA i Groenlinks, a insistí 
ku van Huffelen pa tuma 
medidanan nobo pa hasi 
e buraku di pobresa riba e 
islanan BES mas chikitu 
pa siudadanonan di e isla- 
nan aki por keda aliviá di e 
situashon penoso ku nan ta 
bibando aden pa algun aña 
kaba i ku a bira mas grandi 


dor di pandemia. 
Van Huffelen sinem- 
bargo no kier a skucha mes 
pa atendé e asuntu akí mas 
pronto posibel i pa kolmo e 
no tin plaka riba presupues- 
to pa e ayudo akí, insistien- 
do ku ya kaba gobièrnu a 
tuma sierto desishonnan i 
awor e kier spera riba kon- 
seho di un komishon ku a 
forma pa studia e diferensia 
sosial/finansiero riba e isla- 
nan. 
Segun 
e 
sekretario 
di estado, esaki lo keda 
konkluí pa final di aña akí, 
insistiendo ku promé mes- 


ter averiguá kon grandi e 
buraku ta diferensiá entre e 
salario mínimo aktual riba 
e islanan kompará ku gas- 
tunan ku e famianan akí tin 
na e momentonan akí. 
E ora lo bai over na tuma 
desi-shonnan i tambe definí 
kon lihé lo atendé esaki pa 
tapa e buraku sosial/finan- 
siero i na mes momento a 
mustra ku ni kon grandi e 
buraku akí lo ta lo no kubri 
e diferensia akí den un solo 
biá. 
Lider di frakshon di 
D66, Jorien Wuitte, a papia 
di un situashon inaseptabel 


sí pa promé di yanüari di 
2024 no introdusí un míni- 
mo sosial, mustrando van 
Huffelen ku su frakshon lo 
presentá un moshon den 
e próksimo reunion riba e 
tema akí. 
Van Huffelen i su gobièr- 
nu parse di no tin ningun 
tiki purá pa atendé ku e 
situashon serio akí riba e 
islanan BES ya ku dos aña 
pasá kaba mesun gobièrnu 
akí a konfirmá ku lo bin ku 
un areglo pa atendé ku de- 
sempleo riba e islanan di 
BES, pero a hasi nèt nada. 


KRALENDIJK - E 
sistema aktual di finansia- 
mentu kombiná ku e nor- 
manan di lei nobo, ta sòru 
ku e posibilidat di sobre- 
bibensia di akohidanan 
ta bira ménos dia pa dia. 
Ta konsiderá propietario 
di akohida di mucha na 
Boneiru komo un empre- 
sario. E proyekto di lei pa 
akohida di mucha ta dirigí 
su mes puru riba kalidat 
di akohida i redukshon di 
gastu pa mayor. Apénas 
ta pone atenshon na po- 
sibilidat di realisashon di 
e metanan di kalidat pa e 
empresario, pero ta kon- 
siderá e doño di akohida 
di mucha responsabel pa 
esaki sí. 
E akohidanan a manda 
un karta pa miembronan 


Posibilidat di sobrebibensia ta bira ménos dia pa dia 
Akohidanan ta bati alarma 


di Tweede Kamer, den 
kua ta indiká ku drentro di 
poko Parlamento lo kon- 
siderá e proyekto di lei di 
akohida pa mucha di isla- 
nan BES. Komo proveedó 
di akohida pa mucha na 
Boneiru, gustosamente ke 
brinda 
representantenan 
informashon pa nan por 
prepará bon pa e debate. 
Den e karta akí e ako- 
hidanan ta splika loke, 
for di nan perspektiva, ta 
esensial pa inkluí den e 
deliberashon tokante di e 
proyekto di lei akí. Tambe 
ku plaser ke plania un re- 
union online ku parlamen- 
tarionan pa sigui analisá 
esaki mas profundo. 


Kalidat 
E akohidanan ta pará 


kompletamente tras di al- 
samentu di eksigensia di 
kalidat den kuido di mu- 
cha. E muchanan meresé 
un kuido di e mihó ka- 
lidat. E akohidanan ta 
sumamente 
motivá 
pa 
brinda solamente akohida 
di kalidat haltu na mas di 
3000 mucha, ku ta akudí 
diariamente. E proyekto 
di lei ta krea un kuadro 
importante pa eksigensia 
di kalidat haltu i ta aploudí 
esaki tambe. 
Sinembargo kaminda 
ku Estado Hulandes ta 
keda kòrtiku ta finansia- 
mentu korespondiente i 
apoyo pa por garantisá 
realisashon 
di 
imple- 
mentashon riba un nivel 
kualitativo i di kalidat 
haltu. Esaki ta algu ku ta 
preokupá e akohidanan. 


Insigur 
Komo partidonan kua- 
litativamente fuerte na 
Boneiru, akohidanan ta 
mira un futuro hopi skur 
i insigur. E sistema aktual 


di finansiamentu kom- 
biná ku e normanan di lei 
nobo, ta sòru ku e posibi- 
lidat di sobrebibensia bira 
ménos dia pa dia. Ta kon- 
siderá propietario di ako- 
hida di mucha na Boneiru 
komo un empresario. E 
proyekto di lei pa akohida 
di mucha ta dirigí su mes 
puru riba kalidat di ako- 
hida i redukshon di gastu 
pa mayor. Apénas ta pone 
atenshon na posibilidat di 
realisashon di e metanan 
di kalidat pa e empresario, 
pero ta konsiderá e doño 
di akohida di mucha re- 
sponsabel pa esaki sí. 
Regularmente ta pa- 
pia ku e akohidanan, pero 
solamente ora yega e mo- 
mentu ku ta indiká ku 
mester bai sera porta ta 
bini ku akshon konkreto. 
Aktualmente ya ta basta 
leu den direkshon di un 
‘one-size-fits-all’, akohi- 
da estatal Boneiru. 
For di yüli 2020 tin di 
tene kuenta ku un preis 
máksimo. Kon esaki ta 


funshoná. Resientemente 
LOKB, organisashon pa 
duna feedback di e akohi- 
danan, a bati bèl i a indiká 
ku sí no hasi algu awor, 
diferente di e akohidanan 
lo sera, pasobra nan ta den 
problema pa motibu di e 
preis máksimo abou im- 
poné dor di Estado. E pre- 
is ta muchu abou kompará 
ku e eksigensia haltu di 
kalidat imponé pa Estado 
Inspekshon di Ense- 
ñansa 
resientemente 
a 
publiká e promé sifranan 
enkuantu kalidat. Esaki 
a mustra ku akohida riba 
nos islanan no ta skor 
sufisiente riba hopi eksi- 
gensia. Algun miembro 
di Tweede Kamer ya a 
ekspresá 
nan 
preoku- 
pashon pa ku esaki. Sp- 
likashon pa retraso den 
kalidat 
sinembargo 
ta 
hopi simpel, miéntras ku 
parti finansiero no por ku- 
bri e eksigensianan, ta im- 
posibel pa realisá esaki. 
No por kibra heru ku man. 

KRALENDIJK— 
Abitantenan alerta a nota 
kon un trùk a pasa i ran- 
ka wayanan di koriente 


Den Antriol Pabou 
Trùk ta ranka waya i lus 


bai kuné. Ta trata aki di un 
trùk ku ta meskla material 
di konstrukshon.Huntu ku 
e wayanan a ranka tambe 


parti di lus kompleto bai 
kuné. Shofùr di e trùk a 
para e vehíkulo pa tuma 
nota di e daño. 


REUNION KONSEHO INSULAR 


Presidente ta partisipá ku tin un reunion públiko èkstra di Konseho 
Insular (toma di desishon), riba djamars 18 aprel 2023, pa 19.00’or 
den sala di reunion di Konseho Insular na Passangrahan. 


Agènda: 
1. 
Apertura / Partisipashon; 
2. 
Stipulashon di agènda; 
3. 
Nombramentu i huramentashon miembronan nobo di 
Kolegio Ehekutivo; 
4. 
Klousura. 


E konvokashon aki lo keda publiká elektrónikamente riba e parti 
públiko di e sistema di informashon di Konseho Insular (RIS) i te 
asina leu ku ta aplikabel, e dokumentunan konserní manera 
kustumber ta na Grefi na disposishon. 


Lo transmití e reunionnan di Konseho Insular “live” atrabes di e dos 
kanalnan di televishon Nos Tv i Dutch Caribbean TV. Tambe por 
sigui e reunion riba nos página di facebook i Youtube. 


E.E. Rijna 
Presidente 


K R A L E N D I J K - 
-Den oranan di atardi 
riba djadumingu 16 di 
aprel un insidente ku fli 
a tuma lugá durante un 
kompetensia di fli. Pa 
motibunan deskonosí un 


Insidente ku fli 


fli grandi a resultá riba un 
mucha. E mucha tabata 
na tinu despues di e ak- 
sidente i a transport’é ku 
ambulans pa hòspital pa 
tratamentu médiko. 


KRALENDIJK- 
E 
konflikto entre Selibon i 
sindikato AFBW tin aten- 
shon di vários siudadano. 
Un siudadano a manda su 
opinion pa redakshon di 
BONERIANO. 
Manera 
kustumber nos ta ofresé 
un plataforma na kada siu- 
dadano. E artíkulo ta sali 
anónimo pero su nòmber ta 
konosí na redakshon. 
“Último tempu por a 
tuma nota ku un sindikato 
ku ta representá trahadónan 
na un kompania i ku a 
drenta wèlga, loke sigur 
ta algu di apoyá i ta bon 
pa trahadónan ta afiliá nan 
mes na un sindikato pa re- 
presentá nan. 
E sindikato na su turno 
mester buska e mihó mane- 
ra pa representá su miem- 
bronan. Esaki ta lógiko. 
Pero esaki mester keda 
den e proporshon i tambe 
mester keda den e kultura 


Segun siudadano: 
“AFBW mester tene kuenta ku manera di aktua di e boneriano” 


i manera di aktua di nos 
bonerianonan. 
Por a tuma nota di e ava- 
lancha di krítika ku tin riba 
e kompania di e sindikato. 
Mesora tambe por a tuma 
nota ku e krítikanan akí 
tambe tin komportashon 
riba e habitantenan di nos 
dushi komunidat boneri- 
ano. Por tuma nota i mira 
tambe ku nos hendenan ta 
kuminsá tira shushi riba 
kaminda, òf no ta hiba nan 
sushi kas i ta tira nan shushi 
riba kaya òf den mondi. 
Spesialmente kantu di ka- 
minda por mira oumento di 
bòter, bleki i kùp. 
Ku otro palabra e krítika 
i manera di ekspresá kontra 
e kompania, ta pasa riba e 
komunidat i nos hendenan 
ta kuminsá bira deskuidá 
riba bentamentu di sushi 
riba kaminda i den mondi. 
E representantenan di 
e trahadónan mester keda 


den un proporshon pa e 
trahadónan tambe por keda 
den nan proporshon i no in- 
fluensiá otro hende pa ku- 
minsá benta sushi abou. 
Nos komo Boneriano no 
mester keda influensiá pa 
komportashon di otro sin- 
dikalista di hermana isla i 
bini ku otro manera di ak- 
tuashon i tambe trese de- 
sunion den nos komunidat, 
entre nos ku nos. Por tuma 
nota tambe ku nos tin mas 
hende di nos hermana isla 
ku a bin biba riba nos isla. 
Ta di komprondé ku nan 
tambe tin ku adaptá nan 
mes na Bonerianonan kus- 
tumber i tambe e kultura di 
hendenan di Boneiru. 


Meskos ku otro her- 
mana isla Aruba, no ta 
adoptá sistema di Kòrsou 
ora nan ta negoshá, talbes 
fuerte, pero ta keda ku nan 
estilo propio, estilo di nan 


isla stimá Aruba i nan aru- 
bianonan. 
Ta p'esei e sindikato ku 
ta representá e trahadónan 
akí na Boneiru, talbes e 
trahadónan ku no tin e edu- 
kashon mas haltu ku tin na 
Boneiru, mester tene kue- 
nta ku nos hendenan i guia 
e grupo akí den e kamin- 
danan bon i no trese divis- 
hon i mal komprondementu 
den nos manera di ta i ku 
Bonerianonan ta trata otro. 
Mester keda vigilá e sin- 
dikatonan tambe, pa no hasi 
mal uso di nos hendenan ku 
ta laborá na e empresa. 


Pasobra no ta debí ku 
nan no ta disfrutá di e edu- 
kashon mas haltu i ta hen- 
denan ku ta fásil pa mani- 
pulá, por hasi mal usa di 
nos hendenan Boneriano i 
gana pupolismo personal. 
Negoshashon entre e 
sindikato i un kompania 
den media, semper ta trese 
un divishon i ta pone par- 
tidonan kontra otro talbes 
sin tin mester, òf pa krea 
populismo personal kual 
no ta sirbi e kaso ku tantu e 
sindikato i e trahadónan ta 
anhelá.” 

Awèl si, kisas mester kuminsá 
pensa pa bini ku `Human Shel- 
ter` meskos ku tin Animal Shel- 
ter pa e sobrepoblashon 


Aki par di dia a ni bou di 
palu no tin lugá mas. Bonè ta 
yenando sin mizerikòrdia ku 
hende. 


desèmber 1982 el a 
fayesé na edat di 62 
aña. 
Den e segundo papel di 
e seri tabatin aktor Har- 
ry Morgan (1915). El a 
muri na edat avansá di 
96 aña na 2011, 7 di 
desèmber. E tabata ofi- 
sial Bill Gannon. 


Los Angeles 
Típikamente 
tur 
en- 
trega di e seri tabata 
kuminsá ku un bista 
riba e siudat Los Ange- 
les. Jack Webb tabata 
hasi e narashon ku ta 
kompañá e imágennan 
aki. E tabata duna un 
deskripshon di e siudat: 
“This is the city of Los 
Angeles..... etc.” 
Despues Joe Friday 
tabata spesifiká e dia i 


DUSHI TEMPU DI 
TELEVISHON 


Dragnet ta un seri di 
televishon 
merikano 
ku den e dos papel- 
nan 
prinsipal 
Jack 
Webb i Harry Morgan. 
E seri aki a kore di 12 
di yanüari 1967 pa dia 
6 di aprel 1970. Pues 
solamente tres aña. 
E tabata sinembargo 
hopi popular. 
E wesu di lomba di 
Dragnet sin duda taba- 
ta Jack Webb. E tabata 
kreadó di e seri, e ta- 
bata direktor, produk- 
tor, naradó i aktor 
prinsipal, den papel di 
sargeant Joe Friday di 
LAPD, departamentu 
polisial di Los Angeles. 
Jack Webb a nase 
komo 
John 
Ran- 
dolph Webb dia 2 di 
aprel1920. Dia 23 di 


Ku e seri aki mi ke hiba boso den tempu. Mi ke rekordá huntu ku esnan ku 
a lanta den añanan sesenta i setenta televishon di e tempu aya. Televis- 
hon “pretu ku blanku”. Tambe pa laga e generashon despues sera konosí 
ku loke tabata dibertishon pa mucha, hóben i adultonan den dékadanan 
sesenta i setenta riba nos isla. TeleCuraçao a drenta operashon dia 31 di 
yüli 1960. 


ora, tambe e sheft, den 
kua e ku Bill Gannon 
tabata trahando na e 
momentu ku e entrega 
inisiá. 
E dos polisnan aki ta- 
bata investigá tur kaso 
kriminal ku presentá 
den nan kaminda. Joe 
Friday normalmente ta- 
batin guia di e investi- 
gashon. 


Interogashon 
Anke ku Friday tabatin 
semper un manera pro- 
feshonal, respektuoso 
i desente pa atendé 
ku hende, su forma di 
interogá sospechoso i 
testigu sí tabata fuerte 
i rígido, resultando den 
diálogo rápido. 
Si por ehèmpel un te- 
stigu kuminsá proveé 


DRAGNET 


detayenan 
no 
rele- 
vante, Joe Friday taba- 
ta bisa mesora: “"Just 
the facts, ma'am (sir)." 
Na fin di kada episodio 
ta revelá e veredikto le- 
gal ku a dikta pa e sos- 
pechosonan. 
Friday ku Gannon ma- 
sha tiki biá ta sali for di 
nan relashon profesho- 
nal. Pero sa sosodé ku 
Bill, kende ta un hòmber 
di famia, ta enkurashá 
Joe Friday pa dediká 
tempu na bida sosial. 
Joe tabata soltero. 


Bill 
na 
diferenbte 
okashon den e epi- 
sodionan di Dragnet 
ta referí na su esposa 
i yunan. Pero Joe no 
kier a tende nada di 
esaki. E tabata dediká 
na su karera polisial. 
Pa esnan interesá, 
tur mainta di mitar di 
seis pa mitar di shete 
ta pasando episodio- 
nan bieu di Dragnet 
na MeTV, kanal 67 di 
Flamingo. 


10 
Djamars 18 aprel 2023 


TCB & Friends a presentá 
trahe di simadan 


Djasabra último TCB & Friends Culture Group Bonaire, a presentá su trahe di si- 
madan ku nan ta bai marcha kuné den kayanan di Rincon dia 30 di aprel i tambe 
durante e marcha na Playa dediká na Chana i Dui Diaz, dia promé di mei. Tabata un 
anochi yená ku goso i alegria pa e miembronan ku tabata presente den un tremendo 
ambiente ameno ku JC & Friends, e banda ofisial di TCB & Friends. 


Djamars 18 aprel 2023 

Regularmente por mira mucha ta kore hunga den Parke 
Wilhelmina. Pero nan ta kreativo, pintando abou riba e 
mosaikonan. Fotógrafonan di BONERIANO a kapta e 
imágen aki. Bunita. 


Talento di mucha 
den parke 


KRALENDIJK -- Du- 
rante e último dianan, Sea 
Turtle Conservation Center 
(STCB), a risibí diferente 
mensahe tokante un turtuga 
den problema den awanan 
banda di Playa ku un anzue 
pegá na su boka. 
Djadumingu 
mainta 
STCB a lokalisá e tur- 


Turtuga den problema 


tuga i a kita e anzue for di 
su boka, pa despues pon’é 
bèk den laman pa asina e 
ta kla pa kome konfortabel 
atrobe. 
Danki na Becky i Gary 
pa e mensahe tokante e tur- 
tuga akí ku tabata den pro- 
blema. 


Ku tristesa den nos kurason pa motibu 
di su partida inesperá, pero konforme 
ku boluntat di Dios, 
nos ta kumpli ku nos deber di partisipá 
fayesimentu di señora 


Judith Thode, 


na bida, mama di hefe di 
Departamento di OCW-Karibe señora 
Nina den Heyer. 


 Koleganan tur di Ministerio di OCW ta 
deseá Nina hopi forsa ku e pèrdida akí. 


Djamars 18 aprel 2023 
13 
Djasabra 15 di Aprel 2023 
14 


Na aña 1913 Marcellus 
Lamers a bira pastor di Rin- 
con. E nombramentu aki a 
tuma lugá djis despues ku el a 
yega Kòrsou. E no tabatin un 
aña drechi na Kòrsou ku a dis- 


idí di mand’é Boneiru. Pastor 
Lamers tabata prosedente di 
e lugá Heumen bij Mook. 
P’esei tambe e tabatin e bein- 
am Mook. El a keda parokia 
di Rincon te aña 1920, kamin- 
da el a pone hopi atenshon na 
trahamentu di sombré di ka- 
bana, destiná pa eksportashon. 
Desde aña 1903 por a nota 
ku e industria kasero aki a 
kuminsá floresé atrobe riba e 
islanan di Antia Hulandes. E 


promé 15 añanan di siglo pasá 
tabata karakterisá pa pobre- 
sa grandi. Diripiente, na aña 
1902, a bin eksistí un deman- 
da grandi pa loke nan tabata 
yama “sombré di Panama”, ku 


komo konsekuensia ku nan 
preis tambe a subi konsider- 
ablemente riba merkado. 
A kuminsá pone atenshon 
na e ramo di industria aki i 
pokopoko por a nota ku skol- 
nan pa siña traha sombré di 
kabana a kuminsá lanta na 
Boneiru. Na e skolnan ku 
tabata atraé maestranan pa 
siña e muchanan kon pa traha 
sombré di kaba. Den Antriol, 
no mashá leu for di Buraku 


Blanku, tabatin te asta un skol 
di sombré. 
Na Kòrsou tambe den e 
añanan ei por a nota hopi ak- 
tividat riba tereno di kurso i lès 
den trahamentu di sombré. Na 
Habaai, kaminda e kas di 
mucha muhénan huérfano 
tabata situá, bou di maneho di 
sùrnan di Roosendaal, tabatin 
un skol di sombré, meskos 
tambe na Otrobanda i Pieter- 
maai. Na e skol di Pietermaai 
bo por a te asta haña diploma 
den trahamentu di sombré. 


Desde 1910 masoménos a 
kuminsá ta duna lès den tra- 
hamentu di sombré di kabana 
na skolnan di Boneiru. Gobièr- 
nu tambe tabata realisá e im- 
portansia di esaki pa progreso 
ekonómiko di e poblashon i 
tabata supsidiá tambe inisiati- 
vanan partikular di trahamen- 
tu di sombré aki. 
Na momentu ku Pastor 
Lamers a yega Rincon e taba- 
ta entusiasmá pa stimulá tra- 
hamentu di sombré den seno 
di hende muhénan di e bario. 
Banda di e lèsnan ku tabata 
tumando lugá na e skol di sùr 
di Rincon, Lamers a sòru pa 
kuminsá ku un kurso pa adul- 
tonan di e bario. No a dura 
mashá ku e tabatin 60 adulto 
den e kurso aki i na 1917 e 
tabata disponé kaba di dos 
lokal di trabou pa trahadónan 
di sombré: un pa e kursistanan 
prinsipiante i un pa esnan mas 
avansá. 
Lamers a hinka den otro un 
forma di koperativa pa loke ta 
trata e industria di trahamentu 
di sombré na Rincon. E miem- 
bronan di e koperativa aki for 
di nan kapital di trabou tabata 
depositá un suma chikitu den 
un pòt, despues di kua tabata 
parti e ganashi riba un base ig- 
ual entre nan tur. 
E koperativa aki di Pastor 


Pastornan tabata hasi mas 
ku solamente hasi misa 


Pa: Bòi Antoin 


Lamers tabata konta ku 130 
miembro i sin duda e aktividat 
aki tabata nifiká un sosten 
grandi pa hopi famia di Rin- 
con. 


Segun e relato kolonial di 
aña 1918, e industria di som- 
bré di Rincon tabata esun kon- 
siderá mas mihó pa gobièrnu. 
Pero St. Maarten, kaminda 
sùrnan dominikanesa a bai tra- 
ha den e mesun sektor aki, 
tambe tabatin un bon industria 
di trahamentu di sombré. 
E trabounan di Pastor Lam- 
ers na Rincon riba tereno di 
trahamentu di sombré a pone 
ku diferente otro pastor den 
parokianan na tantu Kòrsou 
komo Aruba kier a sigui su 
ehèmpel. Pastor van Pavert di 
parokia di Noord, Aruba, a 
skirbi Monseñor Vuylsteke na 
1917: “Mi tin gana di sigui loke 
Lamers ta hasiendo na Rin- 
con”. I el a manda na desèm- 
ber 1919 su promé lote di 
sombré Rincon, pa asina Lam- 
ers regla nan eksportashon. 
Tabata trata di un lote di som- 
bré fini. 
Un otro bia Pastor van 
Pavert a informá su obispu: 
“Nos (Lamers ku mi) lo traha 
huntu di awor pa dilanti den e 
industria aki”. Ku otro palabra, 
e parokianan di Noord (Aru- 
ba) i Rincon (Boneiru) lo a bai 
forma un koperativa di som- 
bré. 
E mesun Pastor Lamers aki 
despues a bai parokia di San- 
ta Famia despues di Rincon pa 


na Kòrsou trata na yuda lanta 
e interes pa trahamentu di 
sombré. Despues nos ta topa 
ku Pastor Lamers na Barber, 
kaminda e tabata te asta kria 
baka, miéntras ku den e 
plantashi bieu di Monseñor 
Niewindt el a kuminsá ku un 
hòfi di palma. No tin duda ku 
Pastor Lamers a laga su 
stèmpel atras na Rincon. 


Isistra (Shita) Trinidad di 
Rincon a konta: “Tabatin hopi 
hende ku tabata traha sombré. 
Komersiantenan tabata kum- 
pra nan pa eksportashon. 
Tabatin dos sorto di sombré, 
esta yipiapa i lataí. Yipiapa 
tabata di kabana moli i esei 
tabata mas eksportá. Lataí 
tabata un kabana duru i tabata 
usá mas tantu pa traha som- 
bré di kunukero lokal. Ku e 
sèn di e benta e mamanan taba- 
ta kumpra tur nan nesesidat- 
nan pa kas, manera suku, man- 
teka, res, kòfi i hariña.” 
Na skol di sùr na Rincon 
tabata duna lès di traha som- 
bré den klas 6. Tabata bende 
e sombrénan aki pa asina haña 
sèn pa kumpra kabana pa sigui 
duna lès. Tabatin maestranan 
spesial pa duna e lèsnan aki: 
Eufemia Mercera, Loretha 
(Lola) Inias i Cachi Craane. E 
último aki tabata bini di Playa i 
tabata keda hospedá na Rin- 
con di djaluna te ku djabièrnè 

PURMEREND – Den 
Middenbeemster, 
muni- 
sipio Purmerend, djaweps 
anochi a benta un bòm di 
kandela kontra porta di un 
kas. E últimonan dianan 
tabatin tambe tres kaso di 
tiroteo den e munisipio. 
Habitantenan ta intrankil 


Tres tiroteo i eksploshon 


dor di e kantidat di atake. 
Dor di e eksploshon a 
originá kandela. E porta di 
e kas a resultá ku daño se- 
rio. A evakuá mas kas den 
bisindario pa algun tempu 
debí na peliger di eksplo- 
shon. Den e siudat Purme- 
rend djárason di djaweps a 


tira kontra diferente kas i 
den Middenbeemster dja- 
mars tabatin un kaso di tiro- 
teo na un distansia di 200 
meter for di e sitio kaminda 
e eksploshon a tuma lugá. 
Polis ta hasi investigashon 
na e relashon entre e insi- 
dentenan. 


H E E R H U - 
GOWAARD – Un hòm- 
ber a muri despues ku el a 
kai den awa na Hasselaar- 
sweg den Heerhugowaard, 
ku un mashin di kòrta yer- 
ba djaluna mèrdia. 
Durante ku e hòmber 
tabata kòrta yerba ku e 
mashin di kòrta yerba, el a 
resultá den awa. E víktima 
probablemente a resultá 


Hòmber ta muri despues 
di kai den awa 


den awa bou di e mashin. 
Servisionan di yudansa 
a trata na reanimá e hòm- 
ber. Helikòpter di trouma 
tambe a yega na e sitio pa 
ofresé sosten, pero tur esa- 
ki sin resultado. E hòmber 
a muri. 
Polis ta hasiendo in- 
vestigashon mas aleu na 
kousa di e insidente i em- 
bolbimentu tersernan. 


NIJMEGEN 
-- 
Den 
Radboudumc na Nijmegen 
luna pasá un mucha muhé 


Mucha ta muri a konsekuensia di sarampi 


a muri debí na sarampi. Es- 
aki e hospital ta konfirmá 
despues di un informe di 


De Gelderlander. No ta ko- 
nosí unda e mucha a haña e 
malesa, òf sí el haña angua 


BMR kontra sarampi. E 
hòspital debí na motibu di 
privasidat, no ta duna infor- 
mashon tokante esaki. 
Sarampi ta un di un e 
vírusnan 
mas 
kontagio- 
so i kasimente por evitá 
kompletamente dor di ba- 
kuna. Mayoria biá e vírus 
ta plama via drùpel chikitu 
den aire i ta okashoná sín- 
tomanan manera kentura, 
doló di spir i plèki kòrá den 
kara i garganta. 
Na 1976 na Hulanda, a 
kuminsá un programa di ba- 
kunashon kontra sarampi. 
Promé ku e tempu ei, kada 
aña tabatin hopi kaso. Awor 


esaki ta mas òf ménos dies, 
RIVM ta bisa. 
Di tempu pa tempu e 
epidemia por plama bou di 
hende ku no ta bakuná. Na 
2013 un mucha muhé di 17 
aña di Zeeland a muri debí 
na kontagio. 
E chèns pa muri na Hu- 
landa debí na sarampi ta 
hopi chikitu, ku unu riba 
10 mil. Den paisnan no de- 
saroyá segun RIVM, mas 
òf ménos 250 mucha ta 
muri pa dia na e malesa, 
prinsipalmente 
debí 
na 
komplikashon manera hin- 
chamentu di serebro i seka- 
mentu. 


AMSTERDAM – Mi- 
nisterio Públiko ta bai per- 
siguí un hòmber di 37 aña 
di Pakistan sospechá di a 
ofresé 21 mil euro pa morto 
riba Geert Wilders. Esaki 
e lo mester a hasi na 2018 
den un video. Ministerio 


Pa provokashon intento di morto di Wilders 
Ministerio Públiko ta persiguí hòmber 


Públiko ta sospechá e hòm- 
ber di intento di provoka- 
shon di morto i menasa. 
E persiguishon proba- 
blemente lo no bai bira fá- 
sil, Ministerio Públiko ta 
rekonosé. Pakistan no tin 
tratado di ayudo di derecho 


ku Hulanda i riba un pe- 
tishon anterior pa interogá 
e sospechoso, no a reak- 
shoná. 
Wilders mes ta bisa ta 
trata di e hungadó di cric- 
ket, Khalid Latif. Aña pasá 
el a haña prohibishon di 


hunga di sinku aña debí na 
feksmentu di wega den e 
kompetensia di Pakistan. 

STATIA/SABA/ST. MAARTEN 


THE BOTTOM – Kon- 
sehero di infrastruktura i 
miembro di e tim di komu- 
nikashon di krísis, Nicole 
Johnson, huntu ku Haven- 


Delegashon Saba a atendé konferensia nashonal di orkan 


meester, Travis Johnson, 
a atendé e konferensia 
nashonal di orkan di 3 pa 
6 di aprel na New Orleans, 
kaminda ekspertonan di 


desaster a bini huntu pa 
diskutí e último desaroyo- 
nan den tereno. Represent- 
antenan di Boneiru, St. 
Maarten i Kòrsou, tambe 


tabata presente. 
Durante e konferensia, 
partisipantenan a tuma parti 
na un eksposishon ku e úl- 
timo servisionan i produk- 
to, atendé lektura i work- 
shop tokante un kantidat di 
tópiko, inkluso pronóstiko 
di tempu, meteorologia, 
mitigashon di inundashon, 
atvertensia di tormenta, pl- 
anifikashon di emergensia i 
uso di teknologia pa evitá 
desaster, preparashon i ak- 
tua. 
“Atendé e konferensi- 
anan akí, ta duna Saba i 
otro islanan e oportunidat 
pa amplia nan konose- 
mentu riba orkan, konstruí 
netwerk ku ekspertonan di 
otro isla i kompartí asun- 
tunan lokal ku ta pertenesé 
na orkan,” Travis Johnson a 
bisa. 
Pa Nicole Johnson i Tra- 
vis Johnson, e konferensia 
a pone lus riba e importan- 


sia di planifikashon proak- 
tivo i bon uso di sistemanan 
di 
komunikashon, 
pero 
tambe proveé informashon 
i rekurso nobo, manera Na- 
tional Hurricane Center ta 
oumentá su pronóstiko di 
tempu di 5 pa 7 dia i intro- 
dusí tiponan nobo di data 
ku ta disponibel pa e tim di 
krísis di Saba. 
Ekspertonan 
durante 
e konferensia a enfatisá e 
importante di invertí pa 
aktualisá i modernisá infra- 
struktura pa komunidat ta 
mihó prepará kontra e im- 
pakto di orkannan mayó i 
otro desaster natural. 
E konferensia a sirbi 
komo un plataforma bali- 
oso pa aktual informashon 
riba preparashonnan pa or- 
kan i proveé un forum ku ta 
yabi pa sigurá e resiliensia 
di komunidatnan en bista 
di desasternan natural den 
futuro. 


E promé fase di Airport Boulevard ta avansando. Ta trata di rekonstrukshon di e ka- 
mindanan, rekonstrukshon di un rotònde, área di parkeo i área pa baha i tuma pasa- 
hero dilanti aeropuerto. 
Promé fase Airport Boulevard avansando 

ORANJESTAD 
-- 
Corte diabierna a trata e 
caso penal contra e ho- 
ben Brendon Beaumont. A 
acus’e di intento di mata of 
maltrato pisa. E hecho aki a 
tuma luga dia 24 di october 
aña pasa. E agresor no sola- 
mente tabata bou influencia 
di alcohol pero tambe di 
otro substancia. Den e es- 
tado ey el a mira su victima 
como un persona cu kier a 
atac’e en bes di uno cu kier 
a salbe di un problema. 
Segun a bini dilanti den 
Corte, e victima tabata na 
e mesun sitio cu e agresor. 
Tabata eynan miembronan 
di dos diferente gang. Ora 
cu el a mira cu Brendon 
tabata na punto di bay den 
agresion contra miembro di 
e otro gang, el a bay want’e 


Demanda di 6 aña contra Brendon Beaumont 
Hoben futbolista hinca ora a trata di soluciona 
un problema di otronan 


di patras, ya cu e conoce pa- 
sobra nan a bay scol hunto. 
Pero 
Brendon 
a 
interpret’e robes. El a 
yam’e pa traidor. Na mo- 
mento cu e tabata trata di 
trankilisa Brendon, a mira 
cu esaki tabatin un cuchiu y 
a pensa cu esaki no ta wega 
y a trata di huy, ora cu el a 
mira e cuchiu. Brandon a 
siguie y a hink’e. 
A pesar cu el a logra huy, 
a sigui su tras. Un biaha 
mas Brendon a alcans’e y 
e biaha aki a hinke tres bes 
den lomba. E hincanan aki 
a caba a afecta entre otro su 
riñon. Pero tambe a strobe 
cu e no por hunga futbol 
mas. 
Polisnan mes a mira cu 
e sospechoso tabata actua 
hopi straño, movecionnan 


straño, ora cu a bay detene. 
Y tambe e tabata soda bas- 
ta hopi y tabata mira nan 
cu wowonan grandi. Den 
Corte e mes a bisa cu no 
tin motibo pa ataca e vic- 
tima (Pantophlet) pasobra e 
conoc’e y no tin problema 
cune. 
E sospechoso no ta un 
desconoci di husticia, ya cu 
a haya condena den pasado 
pa maltrato pisa y violencia 
publico tambe. E acusado 
su tata a muri ora cu e taba- 
ta chikito y su welo a lant’e 
y nunca tin problema cu ne 
cas. Ta parce cu e dal pia 
riba caya cu amigonan, cos 
ta cambia. 
A pesar di tin un diploma 
di HORECA no tin trabou y 
su unico entrada ta ora cu e 
bay pisca de bes en cuando. 


Mama di e victima e 
pidi un daño perhuicio ya 
cu durante un periodo largo 
cu su yiu no tabatin trabou, 
e mester a paga huur di su 
apartamento, cumpra cu- 
minda p’e, y hib’e su cita- 
nan na specialista y terapia. 
Fiscal a mustra riba e 
consecuencianan serio cu 
e hincanan por a trece pa e 
victima. Si esaki a fayece, 
awo Beaumont lo ta dilanti 
mesa berde pa morto di un 


ciudadano. Y den e caso 
aki un inocente cu a trata 
di interveni pa evita cu por 
surgi un problema grandi 
entre dos gang. Loke a tene 
na cuenta ta cu e acusado 
tin un record. P’esey e fis- 
cal ta kere cu un castigo di 
6 aña ta na su luga. No a 
tuma un decision mesora, 
ya cu Hues ta bay evalua 
tur e puntonan treci dilanti 
y den tres siman lo tin un 
decision. 


ORANJESTAD -- Dia- 
domingo mainta trempan 
alarma a wordo bati pa un 
accidente serio entre un pa- 
truya di polis y un Hyundai. 
Na yegada di unidadnan di 
rescate, manera brandweer, 
ambulance y demas polis 
nan ta bin haya un Prado di 
cuerpo policial hinca par- 
cialmente den mondi. 
Mientras e otro vehiculo 
cu ta un Hyundai i10 keda 
un parti ariba caminda. Na 


Auto di polis envolvi den accidente 
serio na Bubali 
e sitio; di locual nos a com- 
pronde ta cu e Dos persona 
herida: Auto di polis en- 
volvi den accidente serio 
na Bubali patruya lo tawata 
bayendo direccion pariba 
esta warda di Shaba, ora cu 
e Hyundai i10 a subi nan di- 
lanti. Aki ta unda e patruya 
a dal contra e Hyundai den 
banda di e chauffeur. 
E agente lo a trata di 
evita e impacto, pero sin re- 
sultado. 


Dos ambulance a pre- 
senta na e sitio; pa atende 
cu esnan herida tanto di e 
Hyundai y e polisnan. Na 
final ambos ambulance a 
sali direccion Hospital cu 
esnan herida. 
Specialista 
di 
trafico 
tambe a presenta, pa haci 
nan investigacion unda cu 
un auto di polis a keda to- 
tal los y tambe un Hyundai 
i10. Ta mustra cu tur esnan 
envolvi lo ta ok. 


ORANJESTAD -- Di- 
abierna anochi patruya 
di Playa a bay un rato den 
Vondellaan, pa un caso 
poco straño na oficina di 
Landsrecherche. Ey nan 
a bin topa cu un emplea- 
do di e departamento, cu 
segun e lo tin hende den 
e luga. 
Mesora 2 patruya a 
bay yuda nan colega di 


Spirito den oficina 
Landsrecherche 


Landsrecherche. Despu- 
es di rondia rond, nan no 
a bin haya nada particu- 
lar. Pues ta mustra mas 
den direccion di un posi- 
bel “spirito” cu lo tawata 
zweef den e luga cu a 
pone e empleado pensa 
cu tin hende paden. Of 
manera nos bieunan ta 
bisa; tin un hende di 
biah’e. 


Pa info i komunikado den 
Extra/BONERIANO 
Redakshon: 
extrabon@gmail.com 
Aviso mail: 
avisobon@gmail.com 

ORANJESTAD -- Dia- 
bierna anochi algo prome 
cu 9’or automobilistanan 
por a tuma nota di 2 van di 
seguro ariba e brug pariba 
di rotonde di Banco di Ca- 
ribe. Chauffeurnan tawata 
tira bista pa boksmento, 
pero niun auto tawata visi- 
bel. 
Pakico e autonan no 
tawata visibel, tawata pa e 
motibo cu e auto envolvi 


Auto a bay cay den rooi 


a bay cay den rooi. Pues 
tawata trata di solamente 
un vehiculo marca Chevro- 
let, maneha pa un cabayero. 
Polis di trafico cu a pre- 
senta na e sitio a papia cu 
e chauffeur. E lo tawata tin 
poco dolor di curpa, pero 
asina mes no tawata desea 
asistencia medico. 
Na e sitio nos a com- 
pronde cu e e auto tawata 
biniendo for di pariba, 


momento cu pa un of otro 
motibo e la sigui stret y ta 
dal contra e rand di e tubo 


di e brug. Y despues a bay 
cay den e rooi. Mester bisa 
cu e impacto tawata basta 


fuerte, mirando con e dobla 
e hero di e brug; cu ta ma- 
sha bieu mes. 


O R A N J E S T A D 
-- Diabierna anochi ha- 
bitantenan di Tarabana 
specialmente esnan di 
Maracastraat a haya nan 
ta contempla un auto 
bieu na candela. Esaki 
a hala masha hopi aten- 
cion, door di e huma pre- 


Auto bieu cendi na candela 


to grandi cu esaki tawata 
saca. 
Dos patruya a yega na 
e sitio, pa ripara cu tawata 
trata di un auto bieu, cendi 
na candela door di un adic- 
to ambulante conoci den 
e Tarabana. E problema 
tawata cu si no domina e 


candela e lo sigui ex- 
pande y tin cas ey mes. 
Brandweer a yega y 
den algun minuut bom- 
beronan a domina e vlam- 
nan grandi di auto bieu, 
cu a bira un atraccion un 
rato pa e habitantenan. 

ARUBA 
KÒRSOU 


WILLEMSTAD – Mi- 
nister di Enseñansa, Sien- 
sia, Kultura i Deporte sr. 
Sithree van Heydoorn den 
presensia 
di 
Sekretario 
General di Ministerio di 
ESKD sra. Susan Lar- 
monie-van Heydoorn a in- 
stalá e tim i grupo di trabou 
ku ta bai traha riba e ehek- 
ushon proyekto “Conscious 
Discipline”. E entrega di 
e ordenansa a bai den pre- 
sensia di Direktor di Ense- 
ñansa i Siensia sr. Wladimir 
Kleinmoedig i Direktor di 
Kultura i Deporte sra. Li- 
zette Sambo-Velder komo 
ku kolaboradornan di e sek- 
tornan aki ta bai traha den 
representashon di e áreanan 


Pa metodologia disiplina konsiente 
Minister a instalá Tim Stratégiko i grupo di trabou 


di enseñansa, kultura i de- 
porte. E trayekto ta enserá 
un proyekto kaminda ta bai 
traha den estrecho koper- 
ashon ku tur e ‘stakehold- 
er’ konserní. Huntu ta bai 
traha pa yega na un struk- 
tura kaminda ta bai apliká 
e metodologia den henter 
e ministerio i spesialmente 
pa e profeshonalnan di skol 
pré-eskolar, enseñansa di 
fundeshi regular i spesial 
i kuido despues di skol ku 
ta traha ku muchanan di 
0 te ku 14 aña. Conscious 
Discipline na papiamentu 
“Disiplina Konsiente” ta 
un aserkamentu transfor- 
mashonal, ku ta kuminsá 
serka adulto promé, den 


kua e persona konserní ta 
desaroyá 7 abilidat ku e 
meta pa logra regulashon 
propio ‘riba tereno sosial 
emoshonal. Intenshon ta pa 
despues e adulto aki guia e 
hóben pa desaroyá mesun 
abilidatnan pa na su turno 
e hóben tambe siña regulá 
su mes ‘riba tereno sosial i 
emoshonal. 
A instalá e tim di proyek- 
to ku ta enkargá ku plania 
ehekushon di profeshonal- 
nan den desaroyo kompe- 
tensianan sosial emosho- 
nal, uzando e metodologia 
disiplina konsiente. Miem- 
bronan di e tim stratégiko ta 
sra. Sahayra Nisbet (presi- 
dente), sr. Euclides Per- 


igault Monte, sra. Patricia 
Maria, sra. Hassenne Ad- 
ams (sekretaris) i sra. So- 
naline George. 
Tambe Minister S. van 
Heydoorn a instalá e Grupo 
di Trabou ku ta enkargá pa 
kordiná e implementashon 
di e plan di e proyekto 
“Conscious Discipline” di 
Ministerio di Enseñansa, 
Siensia, Kultura i Deporte. 


Nan ta bai kordiná i ta re- 
sponsabilisá na e Tim di 
Proyekto. Miembronan di 
Grupo di Trabou ta sra. Pa- 
tricia Maria (presidente), 
sra. Sahayra Nisbet (kor- 
dinadó), 
sra. 
Hassenne 
Adams, sr. Urlmar Con- 
cepcion, sra. Corine Blom, 
sra. Jakeema Hernandez, sr. 
David Medina, sra. Jenny 
Bregita i sra. Indra Melfor. 


WILLEMSTAD-- 
Djasabra 15 di aprel sen- 
tral di polis a risibí in- 
formashon di un kaso di 
tiramentu ku a tuma lugá 
den Kaya Stila. 
Na yegada a enkontrá 
ku un hòmber ku herida 
di bala na su kurpa. 
For di un investigashon 
preliminar a sali na kla ku 
un ratu promé un vehíku- 
lo lo mester a pasa basha 
bala riba e víktima. 


Kaso di tiramentu 
ku herido 


Durante di e tiroteo e 
hòmber a sufri leshon na 
su kurpa okashoná pa bala 
prosedente di un arma di 
kandela. 
Ku ambulans di FKA 
a transportá e víktima 
pa sala di emergensia 
di C.M.C. pa kuido mas 
avansá. 
Departamento 
di 
reshèrshi ta kontinuá ku e 
investigashon den e kaso 
ariba menshoná. 


WILLEMSTAD--Dja- 
sabra 15 di aprel sentral 
di polis a dirigí un unidat 
polisial na Kaya Sinfonia, 
pa un kaso di hinkamentu. 
Na yegada di e unidat 
polisial a topa ku un hòm- 
ber ku a deklará na polis ku 
despues di un diskushon 
un ratu promé ku su bisiña 
esaki lo mester a propin’é 
un hinká na altura di su 
barika. 
Ku ambulans di FKA a 


Pa maltrato severo 
Detenshon den Kaya Sinfonia 


transportá e víktima den 
un situashon di atenshon 
pa sala di emergensia di 
C.M.C. 
Na e sitio a detené 
e 
hòmber 
sospechoso 
S.M.B., nasé na Kòrsou di 
73 aña di edat. 
A presentá e sospechoso 
dilanti un fiskal ouksiliar 
ku despues di interogashon 
a ordená su enkarselamen- 
tu pendiente di mas investi- 
gashon. 


WILLEMSTAD-- 
Resientemente 
Partido 
MAN , representá pa su 
lider polítiko Giselle Mc 
William a bishitá Unidat 
di Bario. Meta di e bishita 
tabata pa papia riba de- 
saroyo di Bario i Kòrsou. 
A elaborá riba e situ- 
ashon di barionan na Kòr- 


Pa Partido MAN 
Bario ta keda e sentro pa desaroyo di un pais 


sou, trabounan ku Unidat 
di Bario a bin ta desplegá i 
retonan ku tin. MAN, komo 
un partido sosial demókra- 
ta, ku su énfasis ta e hende 
i su desaroyo, a informá di 
su pensamentu pa loke ta 
desaroyo di barionan. 
Pa MAN desaroyo i 
partisipashon real di habi- 


tantenan den desaroyo 
di nan bario ta keda im- 
portante i ta sigui enfoká 
pa yega na dje. Inklushon 
di tur habitante, orga- 
nisashon di bario den de- 
saroyo di Bario i Kòrsou 
ta loke partido MAN ta 
enfoká riba dje. 

ARUBA 
DEPORTE 


KRALENDIJK--The 
Dreamers i Liga Si Nos Ke 
Nos Por, ku torneo di sòft- 
bòl dediká na e konosido 
picher i empayer di sòft- 
bòl Aithel Statie i Wendel 
Raphaela. 
E torneo aki lo tuma 
lugá di 4 di mei pa 11 di 
yüni 2023 na Julio Angela 
Ballpark na Amboina. 
A trata di un torneo di 
diferente kategoria ku ta 


Torneo sòftbòl dediká na 
Aithel i Wendel 
damas, kabayeros, komèr- 
sial, challenger i veterano 
40+ i 50+. 
E torneo aki ta primintí 
di bira algu grandi i super 
èksitoso aya na Julio An- 
gela Ballpark. 
E torneo aki ta konta 
tambe ku un bar i kushina 
amplio i bon surtí pa abo 
fanátiko sintibu na kas sin 
falta di nada. 
E timnan tambe den e 


diferente kategorianan ta 
preparando nan mes pa 
duna e fanatikada un sòft- 
bòl na nivel pa mira durante 
e torneo. 
Tur kos ta primintí pues 
ku e torneo aki lo bira algu 
grandi, un torneo ku lo 
brinda un torneo di sòftbòl 
na nivel pa mira durante e 
dianan di e torneo. 
Tur kos ta mustra ku e 
torneo aki lo bira algu gran- 


di aya na Julio Angela Ball- 
park na Amboina. 
Nos ta tratando na haña 
e nòmbernan di e timnan 
den kada kategoria i asina 
ku nos risibí esakinan nos 
lo amplia ku mas infor- 
mashon di kada un tim den 
e torneo. 
Nos por a komprondé si 
di e organisadónan ku e tor- 
neo aki lo bira un tremendo 
torneo, algu grandi pa nos 


isla. 
Asina ku nos logra haña 
mas informashon di e tor- 
neo, entre otro e timnan den 
e torneo, nos lo amplia riba 
esakinan pa abo fanátiko di 
sòftbòl ta bon informá di e 
torneo aki. Keda pendiente 
pues ya ku tin hopi kos na 
kaminda pa loke ta trata 
e torneo aki. Nos lo bini 
despues ku esakinan pa abo 
ta bon informá. 


KRALENDIJK—Por 
nota ku tin konstrukshon- 
nan tumando lugá na Soro- 
bon. Pa ta eksakto na Frans 
Paradise. BONERIANO a 
tuma kontakto ku e esta- 
blesimentu pa sa mas aleu 
kiko ta loke ta den kon- 
strukshon. “Aki 10 dia e 
kasitanan ta kla. Esaki ta 
parti di e proyekto ku nos 


Despues di basta warda 
Konstrukshon na Frans Paradise 


a manda pa gobièrnu pa ku 
nos skol di windsurf,” asina 
representante di e negoshi 
e splika. E parti mas grandi 
lo bai uza pa warda planki 
i bela. No ta un sekreto ku 
Frans Paradise tin basta 
tempu ta warda riba apro- 
bashon i pèrmit pa por a re- 
alisá e proyekto. 

KRALENDIJK -- Kaj, 
Daan i Geert, a kompletá 
e kurso di AIDA freedive. 
Na e momentu akí Sea 
Turtle Conservation Cen- 
ter (STCB) ta trein tantu e 
staf komo boluntarionan pa 
e programanan di kaptura i 
marka turtuga. 
Meta di e kurso di free- 
dive akí ta pa siña kon staf i 
boluntarionan di STCB por 
aportá momentu di kondusí 


Kurso AIDA freedive kompletá 


kaptura i investigashon i 
kon pa sigurá nan siguridat 
riba i bou di awa. 
Ta bai usa e konosemen- 
tu akí pa tur seshon di kap- 
tura, inkluso na kosta wèst, 
Bahia di Lac i pafó di Lac. 
STCB ta gradisí Blue 
Classroom Freediving pa 
siña e staf i boluntarionan 
tokante freediving i siguri- 
dat. 


